VENDIM
Nr. 780, datë 19.12.2025

PËR SHPALLJEN E DISA ZONAVE ME PËRPARËSI ZHVILLIMIN E EKONOMISË MALORE NË BASHKINË VAU I DEJËS

Në mbështetje të nenit 100 të Kushtetutës dhe të pikës 1, të nenit 4, të ligjit nr. 20/2025, “Për paketën e maleve”, me propozimin e ministrit të Shtetit për Pushtetin Vendor, Këshilli i Ministrave 

VENDOSI:

1. Shpalljen “Zonë me përparësi zhvillimin e ekonomisë malore” në territorin e Bashkisë Vau i Dejës të disa zonave, si më poshtë vijon:
a) Zona zhvillimore nr. 1, Barbullush, pjesë e Njësisë Administrative Bushat, me sipërfaqe 41.35 (dyzet e një pikë tridhjetë e pesë) ha, sipas hartës në sistemin KRGJSH, të paraqitur mbi ortofoto;
b) Zona zhvillimore nr. 2, Lugina e Drinit, pjesë e njësive administrative Temal, Shllak dhe Vau i Dejës, me sipërfaqe 7 930.82 (shtatë mijë e nëntëqind e tridhjetë pikë tetëdhjetë e dy) ha, sipas hartës në sistemin KRGJSH, të paraqitur mbi ortofoto;
c) Zona zhvillimore nr. 3, Bushat, pjesë e Njësisë Administrative Bushat, me sipërfaqe 188.89 (njëqind e tetëdhjetë e tetë pikë tetëdhjetë e nëntë) ha, sipas hartës në sistemin KRGJSH, të paraqitur mbi ortofoto;
ç) Zona zhvillimore nr. 4, Shllak, Njësia Administrative Shllak, me sipërfaqe 931.76 (nëntëqind e tridhjetë e një pikë shtatëdhjetë e gjashtë) ha, sipas hartës në sistemin KRGJSH, të paraqitur mbi ortofoto;
d) Zona zhvillimore nr. 5, Mnelë, pjesë e Njësisë Administrative Vig–Mnelë, me sipërfaqe 116.48 (njëqind e gjashtëmbëdhjetë pikë dyzet e tetë) ha, sipas hartës në sistemin KRGJSH, të paraqitur mbi ortofoto;
dh) Zona zhvillimore nr. 6, Nënshat, pjesë e Njësisë Administrative Hajmel, me sipërfaqe 355.78 (treqind e pesëdhjetë e pesë pikë shtatëdhjetë e tetë) ha, sipas hartës në sistemin KRGJSH, të paraqitur mbi ortofoto.
2. Shtrirja, kufijtë, pikat e hyrjes dhe të daljes së këtyre zonave përcaktohen në hartën treguese, sipas sistemit KRGJSH, që i bashkëlidhet këtij vendimi.
3. Llojet e aktiviteteve që do të zhvillohen në këtë zonë janë: 
a) të zhvillimit ekonomik;
b) të zhvillimit industrial;
c) të zhvillimit turistik.
4. Ngarkohen Ministria e Ekonomisë dhe Inovacionit, Agjencia Shtetërore e Kadastrës dhe Bashkia Vau i Dejës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR 
Edi Rama

